cyanic-selkie/wikianc huggingface dataset:
Խոլերիկ
Խոլերիկների ուժեղ կողմերը
Նրանց դժվար է զարմացնել, որովհետև նրանք գիտեն թե ինչ է իրենց հարկավոր և ինչպես պետք է գործել։ Կարող են լավ դատավոր և խորհրդատու լինել, որովհետև կյանքի բոլոր իրավիճակներում խոլերիկներն ունեն իրենց պատկերացումները, գաղափարներն ու կարծիքը։ Նրանք իրենց մեջ վստահ են, որ գիտեն բոլոր հարցերի պատասխանները։ Կարողանում են մարդկանց ոգեշնչել և նրանցում բարձրացնել խանդավառությունը։ Հեշտությամբ են ճանաչում մարդկանց և կողմնորոշվում նրանց մեջ։ Խոլերիկները ճանաչում են մարդկանց թույլ և ուժեղ կողմերը և դրա շնորհիվ կարողանում է մոտիվացնել մարդկանց։
Նրանց դրական գծերից մեկն այն է, որ կարող է ցանկացած մարդու մոտ արթնացնել ոգևորություն, ոգեշնչել նրանց, մոտիվացնել։
Նրանք հակված են ֆանատիզմի։ Եթե նա կարծում է, որ ինքը ճիշտ է, նրան մոլորության մեջ գցելը դժվար է և բարդ է նրան ստիպել ընդունել այլ տեսակետ։ էքստրեմիստների մեջ հաճա են հանդիպում խոլերիկներ, որովհետև նրանք հակված են ֆանատիկորեն հավատալ որևէ գաղափարի կամ թեորիայի։ Մահապարըները ևս խոլերիկներ են, որովհետև նրանք հստակ գիտակցում են, որ իրենք ճիշտ են վարվում և նրանց ոչինչ չի կարող կանգնեցնել։
Խոլերիկների դրական հատկանիշներից կարելի է նշել որոշում կայացնելու հաստատակամությունը։ Օրինակ՝ խուճապի, անհանգստության կամ դժբախտ պատահարների ժամանակ հենց խոլերիկներն են կարողանում փրկել դրությունը, որովհետև շրջապատից անկախ, նրանք կարողանում են վստահորեն վերահսկել իրավիճակը, ընդունել ճիշտ որոշում կամ օգնել մարդկանց դուրս գալ անելանելի վիճակից։
Ունեն ուժեղ և հզոր կամք։ Դրա շնորհիվ էլ հաջողությունների են հասնում։ Կյանքում օպտիմիստ են։ Նրանք շատ ինքնիշխան են։ Եթե հարաբերություններում նրանց որևէ բան դուր չի գալիս, նա հեշտությամբ դադարեցնում է հարաբերությունները, միայն թե չկորցնի սեփական ինքնիշխանությունը։ Նրանք հեշտ են օգնում մարդկանց։ Խոլերիկները շատ տղամարդկային ու համարձակ են։ Նրանք լավ կազմակերպիչներ կարող են լինել և կարող են մարդկանց րենց հետևից տանել, լիցքաթափել, խանդավառել։ Վտանգի դեպքում արագ են որոշում կայացոնւմ, սրամիտ են։ Կարող են երկար աշխատել։ Նույն ժամանակում նրանք ավելի շատ են անում, քան մելանխոլիկները։ Նրանք խմբի ուրախությունն են, հումորի լավ զգացում ունեն։ Չեն վախենում ընդդիմությունից։ Նրանց դուր է գալիս դիմադրությունը, որովհետև գիտեն իրենց արժեքը, վստահ են իրենց ուժերի վրա։ Ինչ նպատակ դնում են, հասնում են դրան։ Երբեք չեն նահանջում, առաջ են գնում և կարող են դրան հասնել ցանկացած թանկ գնով։ Նրանց ոչինչ չի վախեցնում։ Նրանք միշտ գործողությունների պլան ունեն ։
Խոլերիկների թույլ կողմերը
Խոլերիկները շատ ավտորիտար ղեկավարներ են, կարծում են, որ իրենց կարծիքն ամենակարևորն է և իրենց շրջապատին վստահեցնում են այդ հարցում։ Նրանք չեն զգում և չեն տանջվում այլ մարդկանց համար։ Բայց դա գալիս է նրանց ուժեղ կողմից. քանի որ նրանք միշտ գիտեն ինչպես, որտեղ և երբ գործել, միշտ փորձում են միայնակ անել նույնիսկ բարդ աշխատանքներ, ուստի նրանց համար դժվար է տանջվել այլոց համար և զգալ նրանց ցավը։ Խոլերիկներն այդ առումով դժվար են հասկանում զարմացող և տանջվող մելանխոլիկներին։
Շատ հաճախ նրանք ուրիշների փոխարեն որոշումներ են ընդունում, ինչն անշուշտ դուր չի գալիս մարդկանց։ Նրանք ստիպում է մարդկանց ընդունել այն որոշումը, որն իրենց է դուր գալիս։ Իրականում նրանց այս քայլը հանգեցնում է հակազդումների։ Խոլերիկներն ավտորիտար ու գոռոզ են։ Նրանք կարող են լինել կոշտ, կոպիտ ու խայթող։ Դրանք նրա թույլ և միևնույն ժամանակ ուժեղ կողմներն են հանդիսանում, որը նրանց կյանքը դարձնում է բավականին դժվար։ Խոլերիկներն ավտորիտար են նաև ընտանիքում։ Նրանք շատ կոպիտ ծնողներ են։
Սոցիալական խմբերում փորձում են դոմինանտ դիրք զբաղեցնել։ Միշտ ցանկանում են լիդերի կարգավիճակում լինել, նույնիսկ եթե դրա հնարավորությունը չունեն։ Նրանք օգտագործում են իրենց ողջ ներուժը, որպեսզի լիդեր լինեն։ Նրանց բացասական գծերից մեկն այն է, որ նրանք հաճախ այլ մարդկանց օգտագործում է իր նպատակների և սեփական շահերի համար։
Ի տարբերություն սանգվինիկների, ովքեր արագ են ներում, իսկ մելանխոլիկները՝ վրիժառուներ են, խոլերիկները և չներող են և վրիժառուներ։ Խոլերիկները ագրեսիվ են և հակված են բռնության, հաճախ են ճնշում շրջապատին։ Անկիրք սառն են։ Ստեղծագործող մարդիկ չեն։ Կոշտ են, կոպիտ և չեն զգում այլ մարդկանց։ Նրանց շատ է բարկացնում լացն ու արցունքները։ Դա նրանց մոտ ագրեսիա է առաջացնում։
Բացասական գծերից է այն, որ փոքր-ինչ շատ են ինքնավստահ, դետալների վրա ուշադրություն չեն դարձնում, փորձում են արագ գործել, դրա համար ամեն բան չի, որ նրանց մոտ լավ է ստացվում։ Նրանք կարողանում են խորամանկել, չեն սիրում այլոց օգնել։ Խորհուրդներ չեն ընդունում և սիրում են գործել միայնակ ։
Գրականություն
Կատեգորիա:Հոգեբանություն
Հավատարիմ Ռուսլանը
«Հավատարիմ Ռուսլանը։ Պահակային շան պատմությունը» («Верный Руслан. История караульной собаки»), խորհրդային գրող Գեորգի Վլադիմովի վիպակը, որը գրվել է 1963-1965 թվականներին և հրատարակվել է Արևմուտքում 1975 թվականին ։ Սա ԳՈՒԼԱԳ-ի աշխատանքային ճամբարի պահակախմբի պատմությունն է, որը ներկայացվում է շան տեսանկյունից։ Պատմությունը սկսվում է աշխատանքային ճամբարի փակումից և քանդումից, ներառում է Ռուսլան շան անցյալի մասին լավագույն հիշողությունները և ավարտվում Ռուսլանի մահով։
Սյուժե
Ուղղիչ աշխատանքային ճամբարի լուծարումից հետո Ռուսլանի տերը քշում է շանը՝ չկարողանալով իրեն ստիպել սպանել նրան։ Նույնն բախտին են արժանանում ճամբարի բազմաթիվ այլ պահակային շներ։ Ժամանակի ընթացքում նրանց մեծ մասը ինչ-որ կերպ գտնում է իր տեղը «քաղաքացիական» կյանքում, բայց Ռուսլանը չի կարողանում մոռանալ իր պարտքը. նա դատարկ ճամբարն ընկալում է որպես մի հսկայական բանտարկյալի փախուստ և նախընտրում է սովամահ լինել, քան ուրիշի ձեռքից սնունդ վերցնել։ Որոշ ժամանակ անց Ռուսլանը պատահաբար հանդիպում է իր տիրոջը, որը զրուցում է Գուլագի՝ Մաշված (Потёртый) մականունով նախկին բանտարկյալի հետ, բայց տերը կրկին քշում է նրան, և Ռուսլանը անսպասելիորեն իրեն կապում է Մաշվածի հետ։ Վերջինս կարծում է, որ վարժեցրել է երբեմնի կատաղի շանը, բայց Ռուսլանը նրա մեջ տեսնում է փախած աքսորականի, որը կամավոր վերադարձել է (նա բազմիցս ականատես է եղել նման դեպքերի), և որոշում է պահպանել նրան, քանի դեռ չի վերականգնվել «նորմալ կարգը»։
Սկզբում բոլոր շները գալիս էին կայարան՝ իզուր սպասելով բանտարկյալների նոր խմբաքանակով գնացքին։ Ի վերջո, բոլորը, բացի Ռուսլանից, դադարում են դա անել։ Վերջապես մոտենում է գնացքը, որը տանում է մի խումբ էնտուզիաստ-աշխատողների, որպեսզի նրանք ճամբարի տեղում սկսեն «կոմունիզմի մեծ շինարարությունը»։ Բանվորները շարասյուն են կազմում և երգելով քայլում։ Դրանք աքսորյալների տեղ ընդունելով՝ նախկին պահակային շները դուրս են գալիս թաքստոցներից և զբաղեցնում իրենց սովորական տեղերը շարասյան երկայնքով։ Կոմերիտականները տարակուսում են, իսկ տեղացիները, հասկանալով, թե ինչ է կատարվում, նայում են մռայլ սպասումով։ Մի քանի բանվորներ շարքից դուրս են գալիս, և դա ընկալելով որպես փախուստի փորձ՝ շները հարձակվում են նրանց վրա։ Դա խուճապ է առաջացնում մյուս ժամանածների մոտ, ինչը հանգեցնում է ավելի շատ շների հարձակման, և շուտով քաղաքում քաոս է տիրում։ Քաղաքացիները և աշխատողները պայքարում են շների դեմ և, ի վերջո, սպանում են բոլորին։ Ռուսլանը մահացու վիրավորվում է, բայց կարողանում է վերադառնալ կայարան, որտեղ հիշում է, թե ինչպես է իր հետ միաժամանակ մյուս լակոտները սպանվել իրենց ծնվելուց անմիջապես հետո։ Մահվանից առաջ նա հարց է տալիս, թե արդյոք նրանք ավելի հաջողակ չեն եղել, քան ինքը։
Արձագանքներ
Անդրեյ Սինյավսկին «Մարդիկ և գազաններ» («Люди и звери», 1975) հոդվածում հեգնում է, թե Ռուսլանն իդեալական կոմունիստական հերոսի կերպար է. նրա ազնվությունը, նվիրվածությունը, հերոսությունը, կարգապահությունը նրան դարձնում են կոմունիզմի շինարարի բարոյական օրենսգրքի իսկական կրողը։ Միևնույն ժամանակ Վլադիմովը ցույց է տալիս, թե ինչպես են այդ իդեալական հատկանիշները խեղաթյուրվում կոմունիստական հասարակության մեջ ։ Անդրեյ Գավրիլովի խոսքով՝ սա «անմարդկային համակարգի պատկեր է, որը կենդանու մեջ ոչնչացնում է այն, ինչ մենք կցանկանայինք մարդացնել» ։
Ադապտացիաներ
1991 թվականին վիպակի հիման վրա նկարահանվել է համանուն ֆիլմը, որի գլխավոր դերում նկարահանվել է Ալեքսեյ Բատալովը ։
2017 թվականին Հելենա Կաուտ-Հաուսոնի գրած պիեսի հիման վրա ստեղծված ներկայացումը բեմադրվել է Մեծ Բրիտանիայում (Citizens Theater Glasgow, Belgrade Theater Coventry և KT Productions հետ համատեղ) ։
Գրականություն
Կատեգորիա:Խորհրդային վիպակներ
Սան Կարլոս (Ուրուգվայ)
Սան Կարլոս (San Carlos), բնակավայր Ուրուգվայի հարավարևելյան մասում, Մալդոնադո դեպարտամենտում։
Բնակչություն
Բնակչությունը ըստ 2011 թվականի տվյալների կազմում է՝ 27 471 մարդ.
Աղբյուր։ Instituto Nacional de Estadística de Uruguay ։
Ծանոթագրություններ
Կատեգորիա:Ուրուգվայի բնակավայրեր Կատեգորիա:1763 թվականին հիմնադրված բնակավայրեր Կատեգորիա:Ուրուգվայի քաղաքներ
Ավստրիայի ֆուտբոլի ազգային հավաքական
Ավստրիայի ֆուտբոլի ազգային հավաքականը (Österreichische Fußballnationalmannschaft) Ավստրիայի ազգային հավաքականն է, որը վերահսկվում է Ավստրիայի ֆուտբոլային միության կողմից և ներկայացնում է երկիրը միջազգային մակարդակում։ 2006 թվականի հունվարից մինչև 2008 թվականի հունիսը գլխավոր մարզիչն էր Ջոզեֆ Հիկերսբերգերը։ Խաղերի մեծ մասը հավաքականն անց է կացնում վիեննական «Էրնստ Հափել» մարզադաշտում։
Արտաքին հղումներ
Կատեգորիա:Ավստրիա Կատեգորիա:Եվրոպայի ֆուտբոլի ազգային հավաքականներ
Մերիլին Միլլեր
Մերիլին Միլլեր (Marilyn Miller, ծննդյամբ՝ Մերի Էնն Ռեյնոլդս (Mary Ellen Reynolds, ), ամերիկացի դերասանուհի և պարուհի, 1920-ական թվականներին եղել է Բրոդվեյի ամենահայտնի աստղերից մեկը։
Կարիերա
Ծնվել է Էվենսվիլլում՝ Ինդիանա նահանգում, հեռախոսային մալուխագործ Էդվին Դ. Ռեյնոլդսի և իր ամուսին Ադի Լինն Թոմփսոնի ընտանիքում ։ Իր առաջին ելույթները ցուցադրել է չորս տարեկանում՝ երաժշտական տրիո խմբում, որի կազմում նաև իր մեծ քույրն էր։ Նրանց բեմադրությունները բավականին հայտն էին, և նրանց մանկական խումբը սկսում է շրջել ողջ Միջին արևմուտքում, ինչպես նաև մի շարք ելույթներ է ունենում Եվրոպայում։ Որպես բեմական անուն՝ նա սկսել է օգտագործել Օսկար Կարո Միլլերի խորթ հոր ազգանունը, ինչպես նաև վերցրել է մոր երկրորդ անունը և ավելացրել իր առաջին անվանը ։
1914 թվականին նա արժանացել է մի թատերական պրոդյուսերի ուշադրությանը, որի շնորհիվ 1914 թվականին Բրոդվեյում ունենում է իր առաջին ելույթը։ Չորս տարի հետո նրան նկատում է հայտնի թատերական իմպրեսարիո Ֆլորենս Զիգֆելդ և հրավիրում է երիտասարդ Միլլերին իր հայտնի «Զիգֆելդի խենթությունները» ներկայացմանը։ Զիգֆելդի հետ նրա համագործակցությունը տևել է չորս տարի, որի ընթացքում դարձել է Բրոդվեյի ամենապայծառ և ամենահայտնի աստղերից մեկը։ 1920-ական թվականների կեսերին Միլլերը պայմանագրով աշխատել է մեկ այլ թատերական պրոդյուսերի՝ Չարլզ Դիլլինեմի հետ, ում հետ աշխատելու արդյունքում ձեռք է բերել ավելի մեծ ճանաչում, ինչպես նաև դարձրել է Բրոդվեյի ամենաշատ վարձատրվող աստղը։ Միլլերի կինոկարիերան եղել է կարճ և պակաս հաջող, քան իր բեմական գործունեությունը։ Նա նկարահանվել է ընդամենը երեք կինոնկարում՝ «Սալլի» (1929), «Արև» (1930), «Նորին մեծություն, սեր» (1931)։ 1930-ական թվականների սկզբին Միլլերը Բրոդվեյում շարունակել է ելույթներ ունենալ, իսկ    1934 թվականին լքել է բեմը, որից հետո իր ամուսինը՝ Չեստեր Օ’բրայենը իր մասնակցությամբ բեմադրությունից հեռացվել է։
Անձնական կյանք
1946 թվականին Ջուջի Հարլենդը խաղացել Է Ջերոմ Քերնի կենսագրական՝ «Քանի դեռ ամպերը լողում են» ֆիլմում։ 1949 թվականին «Արծաթե երեսպատում փնտրելով» կենսագրության մեջ Ջուն Հևերը էկրաններին մարմնավորել է դերասանուհու կերպարը։ 1960 թվականին Մերիլին Միլլերի անունով Հոլիվուդյան փառքի ծառուղում դրվել է աստղ։
Ծանոթագրություններ
<references group="" responsive="1">
Դենիսովկա (գյուղ, Սիմֆերոպոլի շրջան)
Դենիսովկա (Денисівка, Suin Acı), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Սուին-Աջի։
2001 թվականի տվյալներով Դենիսովկա գյուղում բնակվում էր 1 000 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Տրինատրիումի անտիմոնիդ
Տրիատրիումի ծարիրիդ, նատրիումի և ծարիրի երկտար անօրգանական միացություն, քիմիական բանաձևն է՝ Na3Sb, մուգ կապույտ բյուրեղներ, փոխազդում է ջրի հետ։
Ֆիզիկական հատկություններ
Տրինատրիումի ծարիրիդը իրենից ներկայացնում է մուգ կապույտ, հեքսագոնալ բյուրեղներ։ Բյուրեղավանդակի տվյալներն են՝ a = 0,5355 նմ, c = 0,9496 նմ, Z = 2։
Կիրառություն
Օգտագործվում է, որպես լուսաէմիսիոնային բաղադրամաս՝ լուսակաթոդների մեջ։
Սուբոտնիկի (գյուղ, Ուգրանսկի շրջան)
Սուբոտնիկի (Субботники), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Էօրնեկեան դպրոց
Էօրնեկեան դպրոց (Էօրնեկեան հանրակրթական դպրոց), Հայաստանի Արմավիրի մարզի Վաղարշապատի հանրակրթական դպրոց, որը կապված է Մայր Աթոռ Սուրբ Էջմիածնի հետ, որը Հայ Առաքելական եկեղեցու կարգավորող մարմինն է։ Դպրոցը վերահսկում է Էօրնեկեան հանրային կրթական հիմնադրամը ։
Ակնարկ
Էօրնեկեան դպրոցը բացվել է 2009 թվականի սեպտեմբերի 1-ին՝ 80 աշակերտով, 1959 թվականից գործող Վաղարշապատի թիվ 13 դպրոցի հիման վրա։ Էօրնեկեան դպրոցի հիմնադրամը նախաձեռնել է Գարեգին Բ կաթողիկոսը և արգենտինահայ գործարար Էդուարդո Էռնեկյանի ֆինանսական աջակցությամբ ։ Դպրոցը ստեղծվել է 2009 թվականից 2017 թվականների ընթացքում Վաղարշապատի թիվ 13 դպրոցի շենքում։
Դպրոցի նոր շենքը գտնվում է Մայր Աթոռի համալիրի տարածքում։ Շինարարությունը սկսվել է 2012 թվականին և իրականացվել է Էդուարդո Էռնեկյանի նվիրատվությունների միջոցով ։ 2017-2018 ուսումնական տարվա 2017 թվականի սեպտեմբերի 14-ին կայացել է պաշտոնական երդման արարողությունը։ Նրան մասնակցում էին Սերժ Սարգսյանը, Գարեգին Բ կաթողիկոսը ։
Շենքը նախագծվել է անվանի ճարտարապետ Արտակ Ղուլյանի կողմից։
Շենքի առաջին հարկում գրադարան է, ընթերցասրահը և մարզասրահը։ Առաջին և երկրորդ հարկում կա 32 դասասենյակ, 8 լաբորատորիաներ, միջոցառումների դահլիճ, առողջապահական կլինիկա և հանդիպումների սենյակներ։ Դպրոցում կան 1-ից 12-րդ դասարաններ։ Դպրոցը ի վիճակի է տեղավորել մինչև 600 ուսանող։ Յուրաքանչյուր դասասենյակում կա առավելագույնը 15 տեղ է։ Ուսանողները հիմնականում Վաղարշապատ քաղաքից են, ինչպես նաև Արմավիրի մարզի հարևան գյուղերից։ Դպրոցը ուսանողներ ունի նաև մայրաքաղաք Երևանից։
Արտաքին հղումներ
Կատեգորիա:Հայաստանի դպրոցներ Կատեգորիա:2009 հիմնադրումներ Հայաստանում
Բայբուրդ (Կարսի գավառ)
Բայբուրդ, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Այազմա (գետակ)
Այազմա, գետակ Կուրի աջակողմյա վտակ Խրամիի աջ օժանդակը ։
Runter mit den Spendierhosen, Unsichtbarer!
Runter mit den Spendierhosen, Unsichtbarer!, գերմանական Die Ärzte խմբի իններորդ ալբոմն է թողարկվել է 2000 թ. հոկտեմբերի 23-ին։
Այազմա (գետակ)
Ծանոթագրություններ
Կատեգորիա:Թուրքիայի գետեր Կատեգորիա:Հայկական լեռնաշխարհի գետեր
Runter mit den Spendierhosen, Unsichtbarer!
Սինգլներ
Կատեգորիա:2000 ալբոմներ Կատեգորիա:Die Ärzte ալբոմներ Կատեգորիա:Գերմանալեզու ալբոմներ
(6415) 1993 VR3
(6415) , աստերոիդ աստերոիդների հիմնական գոտում։ Հայտնաբերվել է 1993 թվականի նոյեմբերի 11-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 3,149344 ա. մ., առավելագույնը մոտենում է 2,7106 ա. մ. հեռավորության վրա և հեռանում 3,5881 ա. մ. ։ Արեգակի շուրջ մեկ ամբողջական պտույտ է կատարում 2041,4 երկրային օրվա ընթացքում, իր ուղեծրով շարժվելով միջինում 0,176349 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,08° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գուդանի
Գուդանի (გუდანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1720 մետր բարձրության վրա։ Շրջկենտրոն Դուշեթից հեռու է 75 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 22 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Կառանային կառույցներ
Կառանային կառույցներ, նավամատույցների տրանսպորտային հիդրոտեխնիկական կառույցներ։ Հիմնական դերը նավերի հարմար մոտեցումն ու կառանումն ապահովելն է։ Ափի երկարությամբ տեղադրված Կառանային կառույցներ կոչվում են առափնյա, իսկ նավահանգստի ջրային տարածքում՝ ափին ուղղահայաց կամ անկյան տակ կառուցվածները՝ պիրսեր։ Ըստ կոնստրուկտիվ հատկանիշների տարբերում են զանգվածային (գրավիտացիոն), ցցաշեն և հատուկ հիմնատ ակերով կառանային կառույցներ։ Զանգվածային Կառանային կառույցներ կանոնավոր ձևի արհեստական քարերից պատրաստված հոծ պատեր են, մեծ տրամագծով թաղանթներ են։ Ցցաշեն Կառանային կառույցներ հոծ պատ կազմող ցցաշարեր են կամ էստակադ (տես Ուղանց)։ Հատուկ հիմնատակերով Կառանային կառույցներից են իջուցիկ հորերի, կեսոնների վրա կառուցված շինությունները են։ Հիմնական շինանյութերն են բետոնը, երկաթբետոնը, քարը, պողպատը։ Կառանային կառույցների տիպը և կոնստրուկցիան որոշվում են շահագործման պահանջներով, հիդրոլոգիական պայմաններով, հիմնատակի գրունտի բնույթով են։ Նավերի Կառանային կառույցներին դիպչելու հարվածը մեղմացնելու համար նախատեսվում են առաձգական նյութերից պատրաստված հետհար հարմարանքներ, որոնք ամրացվում են Կառանային կառույցների վերջրյա մասերին։
Տես նաև
Կատեգորիա:Շենքեր և կառույցներ
Պիետրո Չիտատի
Պիետրո Չիտատի (Pietro Citati, ), իտալացի գրականագետ, կենսագիր, էսսեիստ։
Կենսագրություն
Ծնվել է Ֆլորենցիայում, սիցիլիացի ազնվականի ընտանիքում։ Մանկությունն ու պատանեկությունն անցկացրել է Թուրինում, որտեղ հաճախել է սոցիալական ինստիտուտ, հետագայում՝ Մասիմո դ'Ազելիոյի անվան ավագ դպրոց։ 1942 թվականին՝ Երկրորդ համաշխարհային պատերազմի ժամանակ ընտանիքի հետ տեղափոխվել է Լիգուրիա։ Պատերազմից հետո Պիետրո Չիտատին վերադարձել է Տոսկանա և 1951 թվականին ավարտել Պիզայի համալսարանի ժամանակակից գրականության բաժինը։ Նա սկսել է իր կարիերան որպես գրականագետ։
1954-1959 թվականներին իտալերեն է դասավանդել Ֆրասկատիի և Հռոմի արվարձանների մասնագիտական ​​դպրոցներում։ 1960֊ական թվականներին թղթակցել է «Il Giorno», «Corriere della Sera» օրաթերթերին։
Մահացել է 2022 թվականի հուլիսի 27-ին, 92 տարեկան հասակում ։
Լեսլի-Էն Բրանդտ
Վաղ կյանք
Ծնվել է Հարավաֆրիկյան Հանրապետության Քեյփթաուն քաղաքում։ Բրանդտը հնդկական, գերմանական, հոլանդական և իսպանական ծագում ունի։ Նա վարժ խոսում է աֆրիկաանս և իր հետաքրքրությունների թվում են եղել յոգան, մականախաղը և բեյսբոլը ։ Հարավաֆրիկյան Հանրապետությունում խաղացել է մրցակցային դաշտային հոկեյ ։
1999 թվականին Բրանդտը ծնողների և կրտսեր եղբոր՝ Բրայան Բրանդտի հետ ներգաղթել Օքլենդ, Նոր Զելանդիա։ Այնտեղ, նախքան տեղեկատվական տեխնոլոգիաների հավաքագրման խորհրդատուի աշխատանքին անցնելը, աշխատել է մանրածախ վաճառքի ոլորտում  ։  Այնուհետև զբաղվել է մոդելային գործով՝ նկարահանվելով նորզելանդական մի շարք հեռուստագովազդներում, իսկ 2008 թվականին վերապատրաստվել «Մեիսների տեխնիկա»-ում ։
Կարիերա
Բրանդտը խաղացել է ստրկուհի «Նաևիայի» դերը « Սպարտակ։ Արյուն և ավազ » առաջին եթերաշրջանում և « Սպարտակ։ Արենայի աստվածները » երկրորդ եթերաշրջանում։ Ի սկզբանե դիտարկվել է «Սուրեայի» կերպարի համար, սակայն քասթինգի տնօրենը նրա համար նպատակահրամար գտավ «Նաևիայի» դերը ։ Էնդի Ուիթֆիլդի մահից հետո, Բրանդտը չվերադարձավ «Սպարտակի» հետագա սեզոններին, քանի որ նկարահանումները ձգձգվում էին ։ Բրանդտը ունեցել է դեր նաև «Գազզա Սնելի հույսերը և երազանքները» ֆիլմում, որը պատմում է կարտինգի վթարի զոհի մասին։ Ֆիլմը նկարահանվել է Արևելյան Օուքլենդի արվարձան Հովիք քաղաքում ։
Բրանդտը դրվագային դերով հանդես է եկել « C.S.I.. Հանցագործության վայրը Նյու Յորք»-ի «Սնունդ մտքի համար» էպիզոդում։ Խաղացել է «Ներսում» ֆիլմում, որտեղ նա մարմնավորել է բուժքույր Վալերի Քուրի կերպարը։ 2010 թվականի մայիսին Սեմ Ռեյմի ի և Ռոբ Թափերտի նկարահանած « Լեգենդ փնտրողի մասին » հեռուստասերիալում Բրանդտը ունեցել է դեր՝  «Արցունքներ» դրվագում՝ որպես քույր Թեա ։ 2011 թվականին դրվագային դերով հանդես է եկել TNT-ի « Մեմֆիս Բիթ »-ում, այնուհետև «Քեյսիի» գլխավոր դերն է մարմնավորել « Զոմբի ապոկալիպսիսում », որը 2011 թվականի Syfy ամերիկյան հեռուստաալիքի ամենագնահատված նախագիծն է եղել, որտեղ խաղացել են նաև Վինգ Ռեյմսը և Թերին Մենինգը։ Նա Սեմ Ուորթինգտոն ի և Խավիեր Սամուելի հետ նկարահանվել է նաև « Դրիֆտ », իսկ Կարմին Ջովինացցոյի հետ՝ « Հերցոգ » ֆիլմում։
Բրանդտը այժմ բնակվում է Լոս Անջելեսում ։
Անձնական կյանք
2015 թվականին Բրանդտն ամուսնացել է իր վեց տարվա ընկերոջ՝ դերասան Քրիս Փեյն Գիլբերտի հետ ։ Զույգի առաջնեկը՝ որդին՝ Քինգսթոն Փեյն Բրանդտ-Գիլբերտը, ծնվել է 2017 թվականի հուլիսին ։
Արտաքին հղումներ
Կատեգորիա:Հարավաֆրիկացի դերասաններ
Լը Մոլե Լիտրի
Լը Մոլե Լիտրի (Le Molay-Littry), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 3046 մարդ, բնակչության խտությունը` 112.32 մարդ/կմ²։ Բնակավայրը զբաղեցնում է 27.12 կմ² տարածք։
Աշխարհագրություն
Գտնվում է Փարիզ քաղաքից 240 կմ արևմուտք, Կան քաղաքից` 38 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1804 աշխատունակ (15-64 տարեկան) բնակիչ, որոնցից ակտիվ էին 1219-ը, իսկ ոչ ակտիվները` 585։ Ակտիվության ցուցանիշը կազմում է 67,6 %։ 1219 աշխատունակ մարդկանցից աշխատել է 1073 անձ (561 տղամարդ և 512 կին)։ Գործազուրկ են եղել 146 անձ (72 տղամարդ և 74 կին)։ 585 անաշխատունակներից 134-ը եղել են աշակերտներ կամ ուսանողներ, 205-ը` թոշակառուներ, իսկ 246-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Աստերոիդների ցանկ (216801-216900)
Աստերոիդների ցանկ (216701-216800) * Աստերոիդների ցանկ * Աստերոիդների ցանկ (216901-217000)
Գլեն Միլլեր
Գլեն Միլլեր (Alton Glenn Miller, ), սվինգի դարաշրջանի ամերիկացի անվանի տրոմբոնահար, գործիքավորող, կոմպոզիտոր, նվագախմբի ղեկավար։ Նրա ձայնագրությունները ամենաշատ վաճառվողն են եղել 1939-ից 1942 թվականներին, Glenn Miller Orchestra-ն էլ եղել է աշխարհում ամենանշանավորներից մեկը։ Միլլերի լավագույն կատարումներից են համարվել և համարվում In the Mood, Moonlight Serenade, Pennsylvania 6-5000, Chattanooga Choo Choo, A String of Pearls, At Last, I've Got a Gal In Kalamazoo, American Patrol, Tuxedo Junction, Elmer's Tune, Little Brown Jug  ստեղծագործությունները. : Վերոնշյալ չորս տարիների ընթացքում Գլեն Միլլերը ձայնագրել է առաջին տեղ զբաղեցրած 16 և լավագույն տասնյակում տեղ գրաված 69 հիթեր՝ այդ ցուցանիշով գերազանցելով մինչև անգամ Էլվիս Փրեսլիին, որն իր երաժշտական ողջ գործունեության ընթացքում ունեցել է լավագույն տասնյակում տեղ զբաղեցրած 38 հիթ, և «Բիթլզ»-ին (լավագույն տասնյակում տեղ գրաված 33 հիթ) ։
1942 թվականին Միլլերը կամավորագրվել է ամերիկյան զինված ուժերին, որոնց կազմում մասնակցել է Երկրորդ համաշխարհային պատերազմին։ 1944 թվականի դեկտեմբերի 15-ին ինքնաթիռը, որ նրան տանում էր ֆաշիստներից ազատագրված Փարիզ, Լա Մանշի նեղուցի վերևում գտնված ժամանակ անհետացել է վատ եղանակի պայմաններում (անվանի երաժիշտը Ֆրանսիայի մայրաքաղաք էր մեկնում՝ պարզելու, թե կարո՝ղ է արդյոք իր կարիերան շարունակել այնտեղ)։ Միլլերը հետմահու պարգևատրվել է «Բրոնզե աստղ» մեդալով (մինչ այդ մարտական այլ պարգևների էլ էր արժանացել)։
Կենսագրություն
Երաժշտական կարիերայի սկզբում Գլեն Միլլերն անդամակցել է մի շարք ջազային նվագախմբերի, այնուհետև զբաղվել է գործիքավորմամբ ու իր պարտիտուրաները վաճառելով։
1938 թվականին ստեղծել է իր բիգ բենդը, որը նշանակալից հաջողությունների է հասել։ Մասնավորապես՝ այդ նվագախմբի կատարումներն են ձայնագրվել «Արևոտ հովտի սերենադը» (Sun Valley Serenade) և «Նվագախմբի տղաների կանայք» (Orchestra Wives) ֆիլմերում, որոնք մեծապես նպաստել են Եվրոպայում ջազի հանրայնացմանը։
1942 թվականին անցնելով զինվորական ծառայության՝ Գլեն Միլլերը կապիտանի կոչումով ղեկավարել է ԱՄՆ-ի ռազմաօդային ուժերի նվագախումբը, ամերիկյան զորքերի կազմում տեղափոխվել է Անգլիա, որտեղ աշխատել է նաև լարային ու փողային նվագախմբերի հետ, բազմաթիվ համերգներ կազմակերպել Երկրորդ աշխարհամարտին մասնակցող ամերիկացի զինվորականների համար։
Գլեն Միլլերի մի շարք ստեղծագործություններ իրենց պատվավոր տեղն են գրավում ջազային երաժշտության ոսկե ֆոնդում և մինչև օրս էլ հաճախ կատարվում են համերգասրահներում, հաղորդվում ռադիոյով ու հեռուստատեսությամբ։
Արտաքին հղումներ
Կատեգորիա:Ամերիկացի կոմպոզիտորներ Կատեգորիա:Ամերիկացի ջազմեններ Կատեգորիա:Ամերիկացի երաժիշտներ Կատեգորիա:Բրոնզե աստղի մեդալակիրներ (ԱՄՆ)
Դաշտաղվես
Դաշտաղվես, իրական աղվեսներին պատկանող միջին չափսի կենդանի է, որը հանդիպում է Ասիայի, Մոնղոլիայի և հարավարևմտյան Չինաստանի անապատային, կիսաանապատային և տափաստանային վայրերում։ Այս կենդանու քանակը տատանվում է և կարող է մի քանի հազարի տարբերություն ունենալ երկու տարիների հաշվառկներում։
Տարածվածութուն
Կորսակը հանդիպում է գրեթե ամբողջ կենտրոնական և հյուսիսարևելյան Ասիայում։ Նա ապրում է Ղազախստանի, Ուզբեկիստանի և Թուրքմենիստանի բոլոր հատվածներում։ Առկա է նաև Մոնղոլիայում, սակայն բացակայում է երկրի հյուսիսային հատվածում։ Այս կենդանին ապրում է նաև Իրանում, Աֆղանստանում, Տաջիկիստանում, Չինաստանում և Ռուսաստանի որոշ հատվածներում։
Չափսեր
Դաշտաղվեսը միջին չափսի կենդանի է։ Մամինը ունի 45-65 սմ երկարություն պոչը՝ 19-25 սմ։ Կշռում են 1,6-3,2 կգ։ Ունի լայն գանգ և համեմատաբար փոքր ատամներ։
Դաշտաղվեսը ունի կեռ ճանկեր, որոնք նրան թույլ են տալիս ծառեր բարձրանալ։ Նա ունի շատ սուր տեսողություն և լսողություն։
Մորթին
Դաշտաղվեսի մորթին բաց դեղնավուն է, իսկ դեմքի դնչիկի և վզի հատվածը՝ սպիտակավուն։ Ձմռան ամիսներին մորթին դառնում է խիտ և փափուկ, գունավորումը նույնպես փոխվում է, և մորթու վրա նկատելի է դառնում մուխրագույն երանգ։
Սնունդ
Դաշտաղվեսները որսում են գիշերը։ Նրանք ի տարբերություն այլ աղվեսների երբեմն ապրում են խմբերով՝ իրենց տարածքը պաշտպանելու նպատակով։ Մարմնի փոքրության պատճառով նրանք չեն կարող քայլել կամ որսալ ձյան հաստ շերտի վրայով։ Ցրտաշունչ ձմեռները նրանք անցկացնում են իրենց բներում։ Երբեմն դաշտաղվեսները հետևում են եղջերուների խմբերին՝ հույս ունենալով, որ նրանք իրենց ծանրությամբ կցածրացնեն ձյան բարձրությունը։ Դաշտաղվեսները իրենց որսը թաքցնում են։ Այն հատվածները, որտեղ նրանք ապրում են շատ աղքատ են ջրով, այդ իսկ պատճառով այս կենդանիները իրենց օրգանիզմին անհրաժեշտ հեղուկը ստանում են որսած սննդից։ Փոքրամարմին լինելու պատճառով նրանք որսում են փոքր կենդանիների՝ տարբեր մանր կրծողներ, սկյուռեր, փոքր նապաստակներ և այլն։ Երբեմն դաշտաղվեսները կարողանում են որսալ նաև ավելի մեծ կենդանիների՝ մեծ նապաստակներ և նմանատիպ կենդանիներ։ Չնայած այն փաստին որ դաշտաղվեսները համարվում են մսակեր, որսի պակասության պատճառով նրանք կարող են որոշ ժամանակով սնվել բուսական սննդով։
Որսում դաշտաղվեսների հիմնական մրցակիցներն են գայլերը և գիշատիչ թռչունները։
Բույն
Դաշտաղվեսները շատ լավ կարող են մագլցել, սակայն նրանք արագ չեն վազում, այդ իսկ պատճառով կարող են բռնվել։ Սովորաբան այս կենդանիները ակտիվ են լինում գիշերը, իսկ ցերեկը անց են կացնում իրենց բներում, սակայն մարդկանց հսկողության տակ ապրողները ակտիվ են լինում նաև ցերեկը։ Դա բացատրվում է ազատության մեջ ապրող աղվեսների մարդկանցից խուսափելու փաստով։
Բազմացում
Դաշտաղվեսների բազմանալու շրջանը սկսում է հունվարին և վերջանում մարտին։ Արուները կարող են մենամարտել էգերի համար։ Սովորաբան արուները մասնակցում են ձագերին մեծացնելու և դաստիարակելու հարցում։ Էգերը իրենց համար առանձին բույն են պատրաստում հղիության ընթացքում։ Մի քանի հղի էգ կարող են միասին ապրել նույն բնում։ Ձագերի ծնվելուց հետո էգը փոխում է բնի տեղը։
Հղիությունը տևում է 52-60 օր։ Ձագերը ծնվում են կույր, խուլ և անպաշտպան։ Մորթին սկզբնական շրջանում շագանակագույն է և բացանում է տարիքի հետ միասին։ Աչքերը բացվում են երկու շաբաթական հասակում, իսկ բնից դուրս են գալիս չորս շաբաթական հասակում։ Դաշտաղվեսները սեռապես հասունանում են 9-10 ամսականում և կարող են սեփական ընտանիք կազմել երկու տարեկան հասակում։ Ազատության մեջ նրանք ապրում են մոտ ինը տարի։
Արտաքին հղումներ
Կատեգորիա:Աղվեսներ
Դելիո Ռոսսի
Դելիո Ռոսսի (Delio Rossi, ), իտալացի ֆուտբոլային մարզիչ։
Կարիերա
Դելիո Ռոսսին իր կարիերան սկսել է «Ֆորլիմպոպոլի» ակումբում, իսկ հետո խաղացել է «Կատտոլիկայում»։ 1981-1987 թվականներին Ռոսսին խաղացել է Սերիա B-ի «Ֆոջա» ակումբում, որի կազմում մասնակցել է 151 հանդիպման և խփել է 4 գոլ ։ Դրանից հետո հանդես է եկել Սերիա C2-ի ակումբներ՝ «Վիզ Պեզարոյի» և «Անդրիայի» կազմերում։
Ռոսսին իր մարզչական կարիերան սկսել է՝ մարզելով Պրոմոցիոնե սիրողական առաջնության «Տորեմաջորե» ակումբը, հետո աշխատել է «Ֆոջիի» երիտասարդական թիմի հետ։ 1993 թվականին Ռոսսին գլխավորել է Սերիա C1-ում հանդես եկող «Սալերնիտանային», վերջինիս հետ առաջնությունում զբաղեցրել է 3-րդ հորիզոնականը՝ այդպես ակումբին ընձեռելով Սերիա B-ի ուղեգիր։ Հաջորդ մրցաշրջանում «Սալերնիտանան» մինչև վերջին տուրը համարվել է Սերիա A-ում հայտնվելու գլխավոր հավակնորդներից մեկը, սակայն « Ատալանտայից » 1։ 2 հաշվով կրած պարտությունը զրկել է նրանց այդ հնարավորությունից։ 1995 թվականի հուլիսին Ռոսսին գլխավորել է «Ֆոջան», որտեղ անցկացրել է 1 մրցաշրջան։ Դրանից հետո Դելիոն գլխավորել է « Պեսկարան », որի հետ Սերիա B-ում զբաղեցրել է 6-րդ հորիզոնականը։
1997 թվականին Ռոսսին կրկին գլխավորել է «Սալերնիտանան», որի հետ նվաճել է Սերիա A-ի ուղեգիր, դրա հետ մեկտեղ այդ ժամանակահատվածի համար սահմանել է ռեկորդ Սերիա B-ում հավաքած միավորների քանակով, որի համար ստացել է «մարգարե» մականունը ։ Քիչ հետո ակումբի նախագահ Անյելլո Ալիբերտին երկու անգամ ակումբից հեռացրել է Ռոսսիին, որը, չնայած դրան, մնացել է երկրպագուների սիրելին։ 1999 թվականին Ռոսսին գլխավորել է « Ջենոան », որի հետ Սերիա B-ում զբաղեցրել է 6-րդ հորիզոնականը, իսկ հետո երկու անգամ՝ « Պեսկարան », որը 2001 թվականին հայտնվել է Սերիա C1-ում։ 2002 թվականի հունվարին Ռոսսին փոխարինել է Ալբերտո Կավազինային « Լեչչեյի » գլխավոր մարզչի պաշտոնում, սակայն մրցաշրջանի արդյունքներով ակումբը ուղևորվել է Սերիա B։ 2002-2003 մրցաշրջանում Ռոսսին օգնել է իր թիմին վերադառնալ իտալական բարձրագույն առաջնություն, իսկ հաջորդ մրցաշրջանում՝ Սերիա A-ում զբաղեցնել 10-րդ հորիզոնականը։ 20042-2005 մրցաշրջանում 15-րդ տուրից հետո Ռոսսին գլխավորել է «Ատալանտան» և փրկել է ակումբին Սերիա B ուղևորվելուց։
2005 թվականի ամռանը նշանակվել է « Լացիոյի » գլխավոր մարզիչ ։ Ակումբի հետ զբաղեցրել է 6-րդ հորիզոնականը, սակայն Կալչիոպոլիի պատճառով, ակումբը զրկվել է 30 միավորից։ 2006 թվականի մարտի 10-ին Ռոսսին վերակնքել է պայմանագիրը Լացիոյի հետ մինչև 2009 թվականի հունիսի 30-ը ։ Կալչիոպոլիի պատճառով ակումբը 2006-2007 մրցաշրջանը սկսել է -11 միավորով, որը հետո նվազել է մինչև -3-ի։ Չնայած դրան թիմը իրեն դրսևորել է լավագույնս և զբաղեցրել է 3-րդ հորիզոնականը, ինչպես նաև « Ռոմայի » դեմ կայացած դերբիում տարել է համոզիչ հաղթանակ (3։ 0), որից հետո բոլոր խաղացողները և մարզիչները լողացել են Ջանիկոլո շատրվանում ։ Հաջորդ մրցաշրջանում թիմին հետապնդել են վնասվածքները, ինչպես նաև հոգնածությունը՝ Չեմպիոնների լիգայում հանդես գալու պատճառով։ Արդյունքում թիմը զբաղեցրել է 12-րդ հորիզոնականը։ Շշուկներ էին տարածվել մարզչին հեռացնելու վերաբերյալ, սակայն հռոմեական ակումբի նախագահ Լոտիտոն՝ Ռոսսիին տվել է ևս 1 տարի ժամանակ։ Այդ 1 տարվա ընթացքում թիմը նվաճել է երկար սպասված իրենց առաջին տիտղոսը՝ Իտալիայի գավաթը, որին տիրանալու համար պայքարից դուրս է թողել այնպիսի ակումբների, ինչպիսիք են՝ « Յուվենտուսը » և « Միլանը »։ 2009 թվականի հունիսի 3-ին հայտարարվել է, որ Ռոսսին այլևս չի զբաղեցնելու «Լացիոյի» գլխավոր մարզչի պաշտոնը ։
2009 թվականի նոյեմբերի 23-ին Ռոսսին Վալտեր Ձենգային փոխարինել է « Պալերմոյին » գլխավոր մարզչի պաշտոնում՝ կնքելով 2 տարվա պայմանագիր ։ Ռոսսին թիմ է հրավիրել այն աշխատակազմին, որն իր հետ է եղել «Լացիոյում» (մարզչի օգնական՝ Ֆեդելե Լիմոնեին, ֆիզպատրաստվածության մարզիչ՝ Վալտեր Վիոյին և դարպասապահների մարզիչ՝ Մարիո Պարադիզիին) ։
2011 թվականի փետրվարի 27-ին «Պալերմոն» Ռոսսիի գլխավորությամբ « Ուդինեզեյից » կրել է 0։ 7 հաշվով ստորացուցիչ պարտություն․ մարզիչը ողջ պատասխանատվությունը իր վրա է վերցրել ։ 2011 թվականի հունիսի 1-ին պայմանագրի ժամկետի լրանալուն պես Ռոսսին լքել է «Պալերմոն» ։
2011 թվականի նոյեմբերի 7-ին պայմանագիր է կնքել « Ֆիորենտինայի » հետ մինչև 2013 թվականի ամառ ։
2012 թվականի մայիսի 2-ին «Նովարայի» դեմ կայացած հանդիպման 32-րդ րոպեին 0։ 2 հաշվի ժամանակ հարձակվել է «մանուշակների» կիսապաշտպան Ադեմ Լյայիչի վրա, որը սարկազմով ծափահարել էր մարզչին՝ վաղաժամ փոխարինման համար ։ Խաղից հետո « Ֆիորենտինայի » նախագահ՝ Անդրեա Դելլա Վալլեն որոշում է ընդունել Ռոսսիին հեռացնել ակումբից ։ Ինքը՝ Ռոսսին ասել է «Փոխարինումից հետո պահեստայինների նստարանին մոտենալիս Լյայիչը ասել է «Կեցցես, մաեստրո։ Դու իսկապես ֆենոմեն ես»։ Ես ասել եմ նրան, որ այլևս չհամարձակվի իրեն այդպես դրսևորել, ինչին Լյայիչը պատասխանել է սերբերենով։ Ես իմ ողջ կարիերայի ընթացքում աշխատել եմ շատ սերբ ֆուտբոլիստների հետ, այդպիսով ես շատ լավ եմ հասկանում այդ խոսքերի իմաստը։ Նա ասել էր, որ ես վերադառնամ այնտեղ, որտեղից որ լույս աշխարհ եմ եկել։ Այդ խոսքերից հետո ես կորցրի ինքնատիրապետումս» ։
Ըստ «Ֆիորենտինայի» խաղացող Վալոն Բեհրամիի Ռոսսին ստել է․ «Լյայիչը երդվել է, որ չի ասել այն խոսքերը, որոնք նշել էր Դելիո Ռոսսին։ Բացի այդ, այն մարդիկ, որոնք այդ ժամանակ գտնվում էին պահեստայինների նստարանին ոչինչ չեն լսել։ Մարզիչը չպետք է ստեր» ։ Ինքը՝ մարզիչը որակազրկվել է 3 ամսով ։
2012 թվականի դեկտեմբերի 17-ին Ռոսսին գլխավորել է « Սամպդորիան »՝ փոխարինելով Չիրո Ֆերրարային ։ 2012 թվականի փետրվարի 10-ին Սերիա A-ի 24-րդ տուրի «Ռոմայի» դեմ հանդիպման ժամանակ հեռացվել է խաղադաշտից՝ Նիկոլաս Բուրդիսսոյի հասցեին անպարկեշտ ժեշտ ցույց տալու համար ։ 2 հանդիպում որակազրկվելուց հետո ներողություն է խնդրել խաղացողից ։ 2012 թվականի մայիսի 15-ին «Սամպդորիան» երկարաձգել է պայամանագիրը մարզչի հետ, սակայն արդեն հաջորդ մրցաշրջանի ամենասկզբից թիմը աչքի է ընկել վատ արդյունավետությամբ, ինչը դժգոհություն է առաջացրել երկրպագուների շրջանում, որից հետո Դելիո Ռոսսին իր ողջ անձնակազմի հետ հեռացվել է ակումբից ։
2015 թվականի մայիսի 4-ին Ռոսսին նշանակվել է « Բոլոնիայի » գլխավոր մարզիչ՝ փոխարինելով Դիեգո Լոպեսին ։ Պայմանագիրը նախատասված էր մինչև 2015 թվականի հունիսի 30 ։ 2014-2015 մրցաշրջանում Ռոսսիի գլխավորությամբ «Բոլոնիան» Սերիա B-ում զբաղեցրել է 4-րդ հորիզոնականը և « Պեսկարայի » դեմ փլեյ օֆֆի արդյունքներով (0։ 0 դրսում և 1։ 1 տանը ) նվաճել է Սերիա A-ի ուղեգիր։ 2015 թվականի հոկտեմբերի 28-ին Սերիա A-ի 10-րդ տուրի « Ինտերի » դեմ կայացած տնային հանդիպումից հետո (0։ 1) հեռացվել է գլխավոր մարզչի պաշտոնից ։
2017 թվականի օգոստոսի 4-ին նշանակվել է բուլղարական «Լեվսկի» ակումբի գլխավոր մարզիչ ։
2019 թվականի ապրիլի 24-ին նշանակվել է Սերիա B-ում հանդես եկող « Պալերմոյի » կազմում։ Պայմանագիրը նախատեսված էր մինչև 2019 թվականի հունիսի 30-ը ։
2020 թվականի նոյեմբերի 29-ին նշանակվել է «Ասկոլիի» գլխավոր մազիչ ։
Անձնական կյանք
Ռոսսին ունի երեք զավակ՝ Դարիոն (Վալտեր Սաբատինիի «Պալերմոյում» աշխատում է որպես տնօրեն), և երկու դուստր՝ Գրետան («Միսս Իտալիա 2007»  ) և Դեբորան։
Արտաքին հղումներ
Կատեգորիա:Իտալացի ֆուտբոլային մարզիչներ Կատեգորիա:Իտալացի ֆուտբոլիստներ Կատեգորիա:Ֆիորենտինա ՖԱ մարզիչներ Կատեգորիա:Ֆոջայի ֆուտբոլիստներ Կատեգորիա:Ֆուտբոլիստներ Կատեգորիա:Անձինք Կատեգորիա:Ֆուտբոլային մարզիչներ այբբենական կարգով
Նաբալա (գյուղ, Կիիլի շրջան)
Նաբալա (Nabala), գյուղ Էստոնիայի Հարյումաա նահանգի Կիիլի շրջանում։
2011 թվականի տվյալներով գյուղում բնակվում էր 104 մարդ։
Արտաքին հղումներ
Կատեգորիա:Էստոնիայի Հարյումաա նահանգի Կիիլի շրջանի բնակավայրեր Կատեգորիա:Էստոնիայի գյուղեր
Տարասովո (գյուղ, Ուստ-Կուտսկի շրջան)
Տարասովո (Тарасово), գյուղ Ռուսաստանի Իրկուտսկի մարզի Ուստ-Կուտսկի շրջանի կազմում։
Բնակչությունը 2010 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Իրկուտսկի մարզի Ուստ-Կուտսկի շրջանի բնակավայրեր
Ֆուտբոլի Եվրոպայի առաջնություն 2012 (ընտրական փուլ, խումբ E)
Հղումներ
Կատեգորիա:2010 ֆուտբոլում Կատեգորիա:2011 ֆուտբոլում Կատեգորիա:Եվրո 2012
Բայկարա
Բայկարա, գյուղ Արևելյան Հայաստանում, Կարսի մարզի Կարսի գավառում ։
Ծանոթագրություններ
Կատեգորիա:Արևելյան Հայաստանի գյուղեր
Սուրբ Աստվածածին եկեղեցի (Արևշատ)
Սուրբ Աստվածածին եկեղեցի, Հայ առաքելական եկեղեցի Հայաստանի Արարատի մարզի Արևշատ գյուղում։ Ընդգրկված է Արևշատի պատմության և մշակույթի անշարժ հուշարձանների ցանկում։
Պատմություն
Արարատի մարզի Արևշատ գյուղի Սուրբ Մարիամ Աստվածածին եկեղեցին և բակում տեղադրված խաչքարը օծվել են 2006 թվականի հուլիսի 23-ին՝ Հիսուս Քրիստոսի Պայծառակերպության՝ Վարդավառի տոնին, Արարատյան Հայրապետական թեմի առաջնորդական փոխանորդ Տեր Նավասարդ արքեպիսկոպոս Կճոյանի կողմից ։ Սուրբ Մարիամ Աստվածածին եկեղեցին կառուցվել է նախկին համանուն եկեղեցու ավերակների վրա։ Գյուղի հին բազիլիկ եկեղեցին կառուցվել էր դեռևս 1890-ական թվականներին, այնուհետև վերակառուցվել ու օծվել 1903 թվականին։ 1937 թվականին, անհատի պաշտամունքի տարիներին, եկեղեցին փակվել էր և աստիճանաբար խոնարհվել։
Եկեղեցու բարերարը ծնունդով արևշատցի Սամվել Դավթյանն է։ 2005 թվականին ճարտարապետ Դավիթ Քերթմենջյանի նախագծով կարճ ժամանակամիջոցում կառուցվել են գմբեթավոր եկեղեցին՝ իր զանգակատնով ։
Ծանոթագրություններ
ա ա
Դիվնոե (գյուղ, Սիմֆերոպոլի շրջան)
Դիվնոե (Дивне, Qazançı), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Կազանչի։
2001 թվականի տվյալներով Դիվնոե գյուղում բնակվում էր 89 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Սուբոտնիկի (գյուղ, Սիչովսկի շրջան)
Սուբոտնիկի (Субботники), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 336 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սիչովսկի շրջանի բնակավայրեր
Geräusch
Geräusch (Աղմուկ ), գերմանական Die Ärzte խմբի տասներորդ ալբոմն է թողարկվել է 2003 թ. սեպտեմբերի 29-ին։ Գերմանական չարթերում մեկնարկել է առաջին հորիզոնականից, և մնացել «Top 100» հիթ-շքերթում մեկ տարի շարունակ։ Խմբի միակ կրկնակի ալբոմն է։
Հայաստանի քաղաքները
Այս ցանկում Հայաստանի քաղաքները դասավորված են այբբենական կարգով
Հայաստանի քաղաքների ցանկ, Հայաստանի երեք խոշոր քաղաքներն են՝ Երևան, Գյումրի և Վանաձոր, որոնց ընդհանուր բնակչությունը կազմում է 1,273,200 մարդ։ Հայաստանի բնակչության մեծամասնությունը 64,3 % ապրում են քաղաքային բնակավայրերում։
Ըստ 2015 թվականի հուլիսի 1-ի՝ 2011 թ. մարդահամարի հիմքով կատարված հաշվառման Հայաստանի 20 ամենախոշոր քաղաքներն են, Երևան (1,071,800), Գյումրի (118,600), Վանաձոր (82,800), Վաղարշապատ (46,800), Աբովյան (44,400), Կապան (42,700), Հրազդան (41,600),Արտաշատ (29,100), Արմավիր(29,000), Դիլիջան (23,700), Իջևան(20,700), Սևան (20,600), Չարենցավան (20,500), Մասիս (20,500), Արարատ (20,400), Գորիս (20,300), Գավառ (19,900), Աշտարակ (19,100), Արթիկ (18,900), Սիսիան (14,900) մարդ
Արտաքին հղումներ
Կատեգորիա:Հայաստանի քաղաքներ Կատեգորիա:Ցանկեր:Հայաստան
Նադալամա (գյուղ, Վեյկե-Մաառյա շրջան)
Նադալամա (Nadalama), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 26 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վեյկե-Մաառյա շրջանի բնակավայրեր Կատեգորիա:Էստոնիայի գյուղեր
Ժան Լուի Ֆրես
Կենսագրություն
Ժան Լուի Ֆրեսը 1968 թվականից աշխատել է Փարիզում՝ համագործակցելով կնոջ՝ գրող Մարսել Պերիոդի հետ (Marcelle Perriod, 1937—2011) ։ Միշել Գրիմո ամուսին-գրողների հավաքական կեղծանվան տակ տպագրվել է մոտ 40 վեպ երիտասարդների համար, այդ թվում՝ գիտական ֆանտաստիկա և մեկ այլ դետեկտիվ պատմություն ։ Ֆրանսիայում նրանց ամենահայտնի ստեղծագործությունը Տիրան Աքսիլան (Le tyran d'Axilane, 1982) վեպն է, որն արժանացել է Գրան պրի գիտաֆանտաստիկ ֆրանսիական մրցանակի Լավագույն վեպ դեռահասների համար անվանակարգում ։Ժան Լուի Ֆրեսը Ստեղնաշարի կկուն վերնագրի ներքո վարում էր անձնական բլոգ ։
Տարասովո (գյուղ, Տոսնենսկի շրջան)
Տարասովո (Тарасово), գյուղ Ռուսաստանի Լենինգրադի մարզի Տոսնենսկի շրջանի կազմում։
Բնակչությունը 2007 թվականին գրանցված տվյալներով կազմում էր 943 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Տոսնենսկի շրջանի բնակավայրեր
Համբարձում Ալաճաճյան
Համբարձում Սիմոնի Ալաճաճյան, հայ հրապարակախոս։
Ծնվել է Կ. Պոլսում, սովորել է ազգային որբանոցում, ապա պաշտոնավարել նույն տեղում որպես ուսուցիչ։ 1860-1907 թթ.-ին հրատարակել է «Փունջ» շաբաթաթերթը ։
Առանձին գրքով լույս են տեսել նրա «Նեկտարինե կույս նահատակ» (Կ. Պոլիս, 1861), «Հավաքածո հայկական ասացվածոց» (1862), «Տողիկք» (1874) երկերը ։
Ծանոթագրություններ
Կատեգորիա:Թուրքահայ հասարակական գործիչներ Կատեգորիա:Թուրքահայ լրագրողներ Կատեգորիա:Թուրքահայ արձակագիրներ Կատեգորիա:Հայ հրապարակախոսներ Կատեգորիա:Հայ խմբագիրներ
Գուդարախի
Գուդարախի (გუდარახი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
(6416) Նյուկասայամա
(6416) Նյուկասայամա (Nyukasayama), աստերոիդ աստերոիդների հիմնական գոտում։ Հայտնաբերվել է 1993 թվականի նոյեմբերի 14-ին Մասանորի Հիրասավայի և Շոհեյ Սուզուկիի կողմից Նյուկասայում ։
Միջին հեռավորությունը Արեգակից կազմում է 3,084031 ա. մ., առավելագույնը մոտենում է 2,6439 ա. մ. հեռավորության վրա և հեռանում 3,5242 ա. մ. ։ Արեգակի շուրջ մեկ ամբողջական պտույտ է կատարում 1978,23 երկրային օրվա ընթացքում, իր ուղեծրով շարժվելով միջինում 0,181981 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,69° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Մասանորի Հիրասավայի կողմից հայտնաբերված աստերոիդներ Կատեգորիա:Շոհեյ Սուզուկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Չժու Ցզիցուն
Չժու Ցզիցուն (朱子聰, ), չինա-հոնկոնգյան ռադիոհաղորդավար և հնչյունավորող դերասան ։
Քեռի (Արշակ Գավաֆյան)
Քեռի, իսկական անունը՝ Արշակ Գաւաֆեան (, թաղված է Թբիլիսիում), հայ ազգային ազատագրական շարժման գործիչ, ֆիդայի։ Եղել է Հայ Յեղափոխական Դաշնակցության անդամ։ Առաջին համաշխարհային պատերազմի տարիներին ղեկավարել է Հայ կամավորական չորրորդ գունդը, մասնակցել է Սարիղամիշի ճակատամարտին (1915 թ.)։
Չժու Ցզիցուն
Կենսագրություն
Չժու Ցզիցունը նախապես եղել է Հոնկոնգի կոմերցիոն ռադիոյի հաղորդավար։ 1974 թվականին TVB շրջանային կրկնօրինակման խմբին միանալուց հետո նա մարզվել է Լու Սուջուանի և այլ կրկնօրինակող դերասանների հետ ։ Նա եղել է հնչյունավորման ավագ դերասան Դին Յուի երրորդ աշակերտը, այդպիսի աշակերտներից էր նաև Լին Բաոկյուանը, երկրորդ աշակերտն էր Դեն Ժունցին, չորրորդը՝ Պան Մանչժուն և հինգերորդը՝ Լուն Բաոտյանը։ 1981 թվականին աշխատել է արտահաստիքային հնչյունավորող դերասան, և կատարել կինոնկարների լրիվ դրույքով կրկնօրինակում։ Այդ ժամանակներում նա եղել է կինոաստղեր Դենի Լիի, Ջեթ Լիի, Յուեն Բյաոյի, Ալան Տամի, Ալեքս Մանի, Ռեյ Լուիի և այլոց կրկնօրինակման դերակատարը։ Նա նաև կրկնօրինակման մշտական դերասան էր հոնկոնգցի դերասան Ռեն Դահուայի համար։
Ծանոթագրություններ
Կատեգորիա:Հնչյունավորողներ Կատեգորիա:Թոքի քաղցկեղից մահացածներ
Քեռի (Արշակ Գավաֆյան)
Կենսագրություն
Քեռին ծնվել է 1858 թվականին Կարինում (Էրզրում), որտեղ ավարտել է տեղի հայկական դպրոցը։ 1882 թ. անդամագրվել է Կարինի Պաշտպան Հայրենյաց կազմակերպությանը։ 1889 թ. անցել է Կաղզվան։ Համագործակցել է Հունոյի (Հարություն Տեր-Մարտիրոսյան) հետ եւ մասնակցել նրա գլխավորած Մատռաբերդի արշավանքին, որը ձախողվել է։ Այնուհետեւ անդամագրվել է Երկիր անցնելու նպատակով կազմավորված Սարգիս Կուկունյանի խմբին։ Կուկունյանի արշավանքի 1890 թ. ձախողումից հետո կարողացել է խուսափել ձերբակալությունից։ Շատ չանցած անդամագրվել է Հայ Հեղափոխական Դաշնակցությանը՝ 1891-1892 թթ. գործելով Կարսի մարզում։ 1893 թ. մի փոքրիկ խմբով Ջալլադի (Երվանդ Բաբերյան) հետ անցել է Կարին, իսկ 1895 թ. կոտորածների ժամանակ ղեկավարել է հայկական զինված խմբավորում, պաշտպանել ժողովրդին և հոգևոր առաջնորդին։ XX դարասկզբին նա կրկին Կարսի մարզում էր՝ ՀՅԴ «Ջրաբերդ» կենտրոնական կոմիտեի տրամադրության տակ։ 1903 թ. հայդուկ Թորգոմի (Թուման Թումյան) հեծյալ «Մրրիկ» խմբի հետ անցել է Սասուն, մասնակցել 1904 թ. Սասունի ապստամբությանը, որի պարտությունից հետո անցել է Վասպուրական։ 1905 թ. Վասպուրականից անցնում է Արևելյան Հայաստան։
Հայ-թաթարական բախումների ժամանակ (1905-1906 թթ.) Քեռին եղել է Զանգեզուրի ինքնապաշտպանության ղեկավարներից մեկը, կռվելով հիմնականում Անգեղակոթի հատվածում։ Այնուհետև անցել է Պարսկաստան, միացել է Եփրեմ Խանին, դարձել նրա օգնականը՝ մասնակցելով 1905-1911 թթ. Իրանական հեղափոխությանը։ Եփրեմ Խանի սպանությունից հետո վրեժխնդիր է եղել նրա սպանության համար։
Առաջին Համաշխարհային պատերազմի (1914-1918 թթ.) նախօրեին անցել է Կովկաս։ Պատերազմի սկսվելուց և հայ կամավորական խմբերի կազմավորումից հետո Քեռին եղել է 4-րդ կամավորական գնդի հրամանատար, մասնակցել է 1915 թ. Սարիղամիշի ճակատամարտին։
1916 թ. մայիսին Մոսուլ գնալու ճանապարհին՝ Ռևանդուզի մոտ, Քեռին իր ջոկատով շրջապատվում է։ Սակայն կարողանում է հնարամիտ ձևով ջոկատը դուրս բերել շրջափակումից, իսկ ինքն ընկնում է մարտում։
Քեռու աճյունն ամփոփված է Թիֆլիսի Խոջիվանքի հայկական գերեզմանատանը՝ Նիկոլ Դումանի և Սեբաստացի Մուրադի կողքին։ Խորհրդային տարիներին գերեզմանատունը գրեթե ամբողջությամբ ոչնչացվել է։ Շատ ու շատ ականավոր հայորդիների շիրիմների հետ միասին ոչնչացվել է նաև Քեռու շիրիմը։ Նրան է նվիրված «4-րդ գնդի հրամանատար քաջ Քեռին...» երգը։
Արտաքին հղումներ
Կատեգորիա:Հայ ֆիդայիներ Կատեգորիա:Ֆիդայական կեղծանուններ Կատեգորիա:Կարին քաղաքում ծնվածներ Կատեգորիա:Հայ ազատագրական շարժում Կատեգորիա:Առաջին համաշխարհային պատերազմին մասնակցած հայեր Կատեգորիա:Խոջիվանքի գերեզմանատանը թաղվածներ Կատեգորիա:Հայերն Օսմանյան կայսրությունում Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Անձինք Էրզրումից
Գրեհեմ Ստյուարտ
Գրեհեմ Չարլզ Ստյուարտ (Graham Charles Stuart; ), ռիտանսկի քաղաքական գործիչ, կլիմայի հարցերով ձեռներեցության, էներգետիկայի և արդյունաբերական ռազմավարության դեպարտամենտի կրտսեր նախարար (2022)։
Կենսագրություն
Ծնվել է 1962 թվականին Կարլայլում, 1982-1985 թվականներին փիլիսոփայություն և իրավունք է սովորել Քեբրիջի համալսարանի Սելվին քոլեջում։ Նա հիմնել է իր սեփական հրատարակչական բիզնեսը համալսարանի ավագ կուրսերում և մնում է նրա միակ սեփականատերը ողջ կյանքի ընթացքում։ Որպես ակտիվիստ մասնակցել է 1983 թվականի ընտրարշավին, 1985 թվականին գլխավորել Է Քեմբրիջի համալսարանի պահպանողական ասոցիացիան։ Աշխատել Է Պահպանողական կուսակցության կառույցներում՝ զբաղեցնելով տարբեր պաշտոններ՝ ընտրատարածքի գանձապահից մինչև երկու կոմսությունների կուսակցական կազմակերպության նախագահ։ 2005 թվականին ընտրվել է Բեվերլի և Հոլդերնես շրջանի համայնքների պալատում ։
2010-2015 թվականներին ղեկավարել է ՀՀ ԱԺ կրթության հարցերի մշտական հանձնաժողովը։ 2018 թվականի հունվարին նշանակվել է արտաքին առևտրի վարչության ներդրումների հարցերով կրտսեր նախարար, 2020 թվականի փետրվարից մինչև 2021 թվականի սեպտեմբերը նույն գերատեսչությունում զբաղեցրել է արտահանման հարցերով կրտսեր նախարարի պաշտոնը։ 2022 թվականի հուլիսի 7-ից սեպտեմբերի 6-ը՝ Ֆորին գրասենյակում կրտսեր նախարար ։
2022 թվականի սեպտեմբերի 6-ին կառավարության ձևավորման ժամանակ Լիզ Թրասը նշանակվել է կլիմայի հարցերով կրտսեր նախարար՝ կառավարության նիստերին մասնակցելու իրավունքով ։
2022 թվականի հոկտեմբերի 25-ին կառավարական ճգնաժամի ավարտին ձևավորվեց Ռիշի Սունակայի կաբինետը, որտեղ Ստյուարտը ոչ մի նշանակում չստացավ ։
Արտաքին հղումներ
Կատեգորիա:Մեծ Բրիտանիայի քաղաքական գործիչներ Կատեգորիա:Քաղաքական գործիչներ Կատեգորիա:Քեմբրիջի համալսարանի շրջանավարտներ Կատեգորիա:21-րդ դարի քաղաքական գործիչներ Կատեգորիա:Բրիտանացիներ Կատեգորիա:Անգլիայի քաղաքական գործիչներ Կատեգորիա:Անգլիացիներ
Դմիտրովո (գյուղ, Սիմֆերոպոլի շրջան)
Դմիտրովո (Дмитрове, Qalmuq Qarı), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Կալմու-Կարա։
2001 թվականի տվյալներով Դմիտրովո գյուղում բնակվում էր 254 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Բայրախտար
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր